OpenLLM-France/wikimedia huggingface dataset:
# Mariama Sall Sall

Mariama Sall Sall (Lleida, 14 de maig del 1994) és una política catalana d'ascendència senegalesa i actual regidora de Persones, Comunitat i Agenda 2030 a la Paeria de Lleida. És graduada en Administració i Direcció d'Empreses per la Universitat de Lleida i postgraduada en Comunicació Corporativa per la Universitat Pompeu Fabra.
En assumir el càrrec de regidora el juny de 2020, defensà la necessitat de redefinir i transformar el model tradicional d'atenció social a la ciutat per a passar d'una visió assistencialista cap a una visió universal, centrada en la persona i amb un enfocament comunitari, amb l'objectiu de reformular els serveis socials per a estendre el seu abast, dignificar els espais d'atenció, millorar els itineraris dels usuaris i crear un ecosistema d'innovació social on participin i es creïn sinergies entre els diversos agents socials de la ciutat.

## Referències

* ↑ «Mariama Sall, nova regidora de la Paeria». NacióLleida, 22-06-2020. [Consulta: 12 desembre 2020].
* ↑ Farré, Glòria. «He patit microracisme». Segre, 19-05-2019. [Consulta: 12 desembre 2020].
* ↑ «Mariama Sall, nova regidora de Persones, Comunitat i Agenda 2030», 09-06-2020. [Consulta: 12 desembre 2020].
* ↑ «Clam des de Lleida pels temporers: "No podem fer veure que aquesta gent no existeix"». 324cat, 20-07-2020. [Consulta: 12 desembre 2020].
# Ponts de Gombrèn

Els Ponts de Gombrèn són els ponts del municipi de Gombrèn (Ripollès). Almenys dos dels ponts formen part de l'Inventari del Patrimoni Arquitectònic de Catalunya.

## Pont de la Foradada

El Pont de la Foradada és una obra popular construïda al segle xix i que està inventariada. És un pont d'un arc tot de pedra, plà i amb baranes. Molt ben conservat. Sobre la riera d'Agrefull o de Garfull, afluent per l'esquerra del riu Merdàs, afluent del riu Ter.

## Pont de Cortals

El Pont de Cortals és una obra popular inventariada. És un pont de dos arcs de pedra rectificats i eixamplats amb baranes de ferro. Sobre el Merdàs, afluent per la dreta del riu Freser.

## Referències

* ↑ «Pont de la Foradada». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
* ↑ 42° 15′ 6.93″ N, 2° 4′ 10.03″ E﻿ / ﻿42.2519250°N,2.0694528°E﻿ / 42.2519250; 2.0694528
* ↑ «Pont de Cortals». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Leslie

«Leslie» té aquests significats:
* Toponímia:
** Leslie (Geòrgia), població dels Estats Units a l'estat de Geòrgia
** Leslie (Missouri), població dels Estats Units a l'estat de Missouri
* Biografies:
** Charles Robert Leslie (1794 – 1859), pintor de gènere anglès
** Joan Leslie (Detroit, Michigan, 1925 - Los Angeles, Califòrnia, 2015), actriu estatunidenca
** John Leslie (1766-1832), físic i matemàtic escocès
** Henry Leslie (Londres, Gran Bretanya, 1822 - Shropshire, Gal·les, 1896), compositor
** Lisa Leslie (Gardena, Estats Units, 1972), jugadora de bàsquet nord-americana, guanyadora de quatre medalles olímpiques d'or
** May Sybil Leslie (Woodlesford, Regne Unit, 1887 - Bardsey, 1937), química anglesa, membre de la Royal Society of Chemistry
** Rose Leslie (Aberdeen, Escòcia, 1987), actriu escocesa de cinema i de televisió
* Miscel·lània:
** Cub de Leslie, aparell inventat pel físic John Leslie en 1804 que s'usa per mesurar l'energia radiada per diferents superfícies
** Huracà Leslie (2018), cicló arribat a la Península ibèrica el 2018
** Museu d'Art Gai i Lèsbic Leslie-Lohman, museu d'art visual situat al SoHo de la ciutat de Nova York
# Forces Martiniqueses de Progrés

Forces Martiniqueses de Progrés (FMP) és un partit polític de Martinica de dreta moderada que creat després d'una junta general celebrada el 26 d'agost de 1998. El seu president és des del 4 de maig de 2008 André Lesueur, alcalde de Rivière-Salée i conseller general. El secretari general de és Miguel Laventure, conseller regional i regidor de Fort-de-France.

## Ideologia

L'objectiu del partir és aplegar tots els martiniquesos partidaris dels valors republicans de llibertat, solidaritat, responsabilitat i democràcia amb mentalitat compromís de Martinica amb França, mantenint la qualitat de martiniquesos francesos, o sia, europeus que pertanyen a l'espai caribeny, amb tots els drets i beneficis resultants. Són favorables a una evolució institucional dins el marc de l'article 73 de la Constitució francesa.

## Presència institucional

A les eleccions regionals de 2004, la llista de FMP dirigit per Miguel Laventure arribà a la segona ronda amb 21.227 vots (15,24%). La FMP va obtenir 4 escons al Consell Regional de Martinica.
La FMP té 3 consellers generals (Andre Lesueur, Eric Hayot, Andre Charpentier), 4 consellers regionals (Miguel Laventure, Anicet Turinay, Françoise Rose-Rosette Claudine i Jean-Theodore) i 3 alcaldes (Andre Lesueur de Rivière-Salée, Eric Hayot de Saint-Esprit i André Charpentier de Basse-Pointe).
El conseller general d'André Charpentier és el president de la Comissió d'Educació i Tecnologia de la Informació i la Comunicació al Consell General de Martinica.

## Enllaços externs

* La rénovation des Forces Martiniquaises de Progrès (FMP) vue de l'interior Arxivat 2009-10-25 a Wayback Machine. a bondamanjak.com
* Web oficial de Miguel Laventure Arxivat 2010-01-10 a Wayback Machine.
# Bacaferrita

La bacaferrita és un mineral de la classe dels òxids. Rep el nom de la seva composició: bari, calci i ferro.

## Característiques

La bacaferrita és un òxid de fórmula química BaCaFe₄O₈. Va ser aprovada com a espècie vàlida per l'Associació Mineralògica Internacional en el mes de febrer de l'any 2024, i encara resta pendent de publicació. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 6086/1.

## Formació i jaciments

Va ser descoberta al complex Hatrurim, al desert del Nègueb, prop de la ciutat d'Arad (Israel). Aquest indret és l'únic de tot el planeta on ha estat descrita aquesta espècie mineral.

## Referències

* 1 2 «Bacaferrite» (en anglès). Mindat. [Consulta: 26 abril 2024].
* 1 2 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 78». European Journal of Mineralogy, 36, 2, 05-04-2024, pàg. 361–367. DOI: https://doi.org/10.5194/ejm-36-361-2024 [Consulta: 26 abril 2024].
# Ancistrus chagresi

Ancistrus chagresi és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 19,5 cm de longitud total.

## Distribució geogràfica

Es troba a l'Amèrica Central: Canal de Panamà.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eigenmann, C. H. & R. S. Eigenmann. 1889. Preliminary notes on South American Nematognathi. II. Proc. Calif. Acad. Sci. (Ser. 2) v. 2: 28-56.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Miranda Ribeiro, A. de 1918: Ancistrus. Revista da Sociadade Brasileira de Sciências (Rio de Janeiro) v. 2: 112-114.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Teorema de Kolmogórov-Arnold-Moser

El teorema de Kolmogórov-Arnold-Moser o teorema KAM és un resultat de sistemes dinàmics sobre la persistència de moviments quasiperiòdics. Aquest teorema resol parcialment el problema dels divisors petits (que origina problemes de convergència en sistemes amb múltiples freqüències). La idea original per a avançar en la resolució del problema fou proposada per Andrei Kolmogórov el 1954. La demostració rigorosa i extensiva vingué de la mà de Vladímir Arnold (el 1963 per a sistemes analítics hamiltonians) i Jürgen Moser (el 1962 per a aplicacions llises). Aquests matemàtics donaren al teorema el seu nom actual.
El moviment en un sistema integrable està confinat a una superfície toroidal. Diferents condicions inicials del sistema originen diferents tors a l'espai fàsic.
El teorema KAM estableix que, si un sistema està sotmès a una petita pertorbació no lineal, alguns tors seran deformats i altres destruïts. Els que sobreviuen són aquells que tenen un quocient de freqüències prou irracional. És a dir, es destrueixen aquells el quocient de freqüències s'acosta més a un nombre racional, donats per la relació
    $\left\vert {\frac {\omega _{2}}{\omega _{1}}}-{\frac {m}{s}}\right\vert >{\frac {k(\varepsilon )}{\sqrt {s}}}$
Amb $k(\varepsilon \rightarrow 0)\rightarrow 0$.
L'últim tor a destruir és el més irracional de tots (el que guarda major semblança amb el nombre auri).

## Vegeu també

* Equació de Hamilton-Jacobi
* Mecànica analítica
# Manohargarh

Manohar (Manohargarh) fou una fortalesa a l'estat de Savantvadi, presidència de Bombai, avui a Maharashtra, a 25 km al nord-est de Vadi i al sud del pas de Rangna, en una massa sòlida de roca a 775 metres. Hauria estat fortificada en temps dels mítics pandaves.
El 1844 la guarnició de Manohargarh va abraçar la causa dels rebels de Kolhapur i la fortalesa va haver de ser conquerida el 1845 pel general Delamotte. Llavors fou cedida a Savantvadi.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Mariamne (cràter)

Mariamne és un cràter amb coordenades planetocèntriques de 65.04 ° de latitud nord i 359.59 ° de longitud est, sobre la superfície de l'asteroide del cinturó principal (4) Vesta. Fa 30.33 km de diàmetre. El nom adoptat com a oficial per la UAI el cinc de febrer de 2014. fa referència a Mariamne, reina de Judea, coneguda per la seva gran bellesa.

## Referències

* ↑ "Mariamne (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Brown, William. D.D.: Rodwell and Martin. Antiquities of the Jews. 1.
# Província marítima de València

La província marítima de València, és una de les trenta províncies marítimes amb les que es dividix el litoral espanyol. Comprèn des de la línia que partix amb rumb 045º des del riu Racons fins al paral·lel de la gola de Cerrada. Limita al nord amb la província marítima de Castelló i al sud amb la província marítima d'Alacant.
La capitania d'esta província marítima està situada a València. El seu port més important és el port de València.
Consta dels següents districtes marítims:
* Gandia (VA-1), que va des del riu Racons fins a la gola del Perelló.
* València (VA-2), que va des de la gola del Perelló fins a la gola de la Torre.
* Sagunt (VA-3), que va des de la gola de la torre fins a la gola de Cerrada.

## Referències

* ↑ Ministerio de Fomento.
# Campionat britànic de trial 2013

La temporada de 2013 del Campionat britànic de trial fou la 63a edició d'aquest campionat, organitzat per l'ACU. El calendari oficial constava de 4 proves puntuables, celebrades entre el 3 de març i el 29 de setembre.

## Classificació final

| Posició | Pilot | Motocicleta | Punts |
| 1 | Michael Brown | Gas Gas | 74 |
| 2 | James Dabill | Beta | 74 |
| 3 | Ross Danby | JTG | 49 |
| 4 | Alexz Wigg | Gas Gas | 48 |
| 5 | Sam Connor | Beta | 45 |
| 6 | Jonathan Richardson | Ossa | 32 |
| 7 | Sam Haslam | Gas Gas | 30 |
| 8 | Richard Sadler | Sherco | 27 |
| 9 | Ben Morphett | Gas Gas | 27 |
| 10 | Andy Chilton | Beta | 26 |

## Referències

* «Great Britain - 2013» (en anglès). trialonline.org. [Consulta: 19 març 2023].
# Bac Beag

Bac Beag és una illa deshabitada de les Hèbrides Interiors, situada al nord-oest d'Escòcia. Forma part del conjunt de les Treshnish, situant-se al sud-oest de Lunga i la seva veïna Bac Mòr. És una illa d'origen volcànic.
A diferència de Bac Mòr, Bac Beag és una illa baixa i plana.
Bac Beag, com les altres illes de les Treshnish, s'inclou en una Zona d'especial protecció per a les aus, creada el 30 d'agost de 1994 gràcies a la seva vegetació formada de pastures i, sobretot, per la presència de nombroses aus marines que hi nidifiquen.

## Enllaços externs

* The Hebridean Trust - Illes Treshnish Arxivat 2006-02-07 a Wayback Machine. (anglès)

## Referències

* ↑ (anglès) Joint Nature Conservation Committee - Illes Treshnish Arxivat 2007-09-28 a Wayback Machine.
# Antonio Pérez Olcina

Antonio Pérez Olcina (Alacant, 8 de setembre de 1948 - 13 de març de 2007) fou un sindicalista i polític valencià, diputat a les Corts Valencianes durant la II Legislatura.
Ha treballat en el sector tèxtil i com a personal eventual a l'ajuntament d'Alcoi. Ha estat, per una banda, secretari comarcal del PSPV de l'Alcoià i secretari de formació de la Federació Tèxtil de la UGT d'Alacant. Fou elegit diputat a les eleccions a les Corts Valencianes de 1987 i ha estat vocal de la Comissió d'Obres Públiques i Transports de les Corts Valencianes. A la III Legislatura fou novament diputat de 1994 a 1995 i vocal de la Comissió de Sanitat i Consum i de la Comissió d'Indústria, Comerç i Turisme de les Corts Valencianes.
Va morir a Alcoi d'un atac de cor el 13 de març de 2007.

## Referències

* ↑ «Fitxa de les Corts Valencianes». Arxivat de l'original el 2015-06-02. [Consulta: 2 juny 2015].
* ↑ Fitxa de les Corts Valencianes Arxivat 2017-12-01 a Wayback Machine., IV Legislatura
* ↑ Obituario a Las Provincias, 14 de març de 2007
* ↑ Notícia de la mort al Diario Información d'Alcoi
# Teorema de Stewart

En geometria euclidiana, el teorema de Stewart estableix la relació entre la longitud dels costats d'un triangle i la longitud d'una ceviana que interseca amb el costat oposat, o amb la seva prolongació, en un punt conegut. Una ceviana és un segment del triangle que uneix un dels tres vèrtexs amb el costat oposat o la seva prolongació. El teorema afirma que, si tenim un triangle ABC i una ceviana que va des del vèrtex A fins a un punt de tall amb la recta que forma el costat a, tal que anomenem m el segment entre B i el punt de tall i n, el segment entre C i el punt de tall, llavors:
    $b^{2}m+c^{2}n=a(d^{2}+mn).\,$
Tanmateix, s'ha de tenir en compte que els segments prenen valor negatiu quan no se superposen al triangle. Per aquesta raó, es pot dir que apareixerà un segment amb valor negatiu quan la ceviana intersequi la prolongació d'un costat.
El teorema de Stewart deu el seu nom al matemàtic escocès Matthew Stewart; es creu que va ser ell la primera persona que el va enunciar, l'any 1746. Tanmateix, sembla que ja fou descobert per Arquimedes de Siracusa en el segle iii aC. De totes maneres, la primera demostració matemàtica de la qual es té coneixement és la de Robert Simson, de l'any 1751.

## Demostració

Es traça una altura h del triangle des del mateix vèrtex d'on surt la ceviana. Sense pèrdua de generalitat, assumim que el peu de l'altura cau sobre el costat de la ceviana anomenat m, tal com s'il·lustra a la dreta.
Aplicant el teorema de Pitàgores s'obtenen les equacions:
    (m - z)² + h² = c² i (n+z)² + h² = b²
Desenvolupant les identitats notables:
    m² - 2mz + z² + h² = c² i n² + 2nz + z² + h² = b²
Multiplicant l'equació de l'esquerra per n i la de la dreta per m:
    nm² - 2mnz + nz² + nh² = nc² i mn² + 2mnz + mz² + mh² = mb²
Sumant les dues equacions:
    m²n + n²m + 2mnz - 2mnz + nz² + mz² + nh² + mh² = nc² + mb²
Per procediments d'àlgebra:
    (m + n)mn + (m + n)(x² + h²) = c²n + b²m
Substituint a = m + n, x² + h² = d², i per àlgebra:
    amn + ad² = c²n + b²m
    b²m + c²n = a(d² + mn)
I aquesta última ja és l'expressió que buscàvem.

## Referències

* 1 2 Weisstein, Eric W. «Teorema de Stewart» (en anglès). Wolfram MathWorld. [Consulta: 21 gener 2010].
* ↑ Alexander Bogomolny. «(Uns quants corol·laris del) Teorema de Pitàgores» (en anglès). cut-the-knot.org Interactive Mathematics Miscellany and Puzzles. [Consulta: 21 gener 2010].
# Manokwari

Manokwari és una ciutat, regència (kabupaten), i des del 2003, capital de la nova província indonèsia de Papua Occidental. Està situada a l'extremitat occidental de Nova Guinea.

## Referències

* ↑ «West Papua» (en anglès). Encyclopædia Britannica, 23-02-2024. [Consulta: 9 juny 2024].
# Oulad Boussaken

Oulad Boussaken (àrab أولاد بوساكن) és una comuna rural de la província de Sidi Bennour de la regió de Casablanca-Settat. Segons el cens de 2014 tenia una població total de 7.390 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Leslie Bassett

Leslie Bassett (Hanford, Califòrnia, 22 de gener de 1923 - Oakwood, Geòrgia, EUA, 4 de febrer de 2016) va ser un compositor dels Estats Units d'Amèrica. Va ser deixeble de Homer Keller. El 1966 va rebre el Pulitzer Prize for Music per l'obra Variations for Orchestra.

## Referències

* ↑ «Leslie Bassett, Pulitzer Prize-Winning Composer, Dies at 93» (en anglès). [Consulta: 26 febrer 2016].

## Enllaços externs

* Pàgina oficial.
# Ca Clols (Valls)

Ca Clols és una obra de Valls (Alt Camp) protegida com a Bé Cultural d'Interès Local.

## Descripció

Baixos ocupats per l'entitat financera que dona nom a la fitxa. L'element més important de la façana és la tribuna del primer pis que consta de nou finestres, set de centrals i de dues en cadascun dels laterals. Finestres que tenen un amplit corb recolzat en sis petis balustres.
Tot el conjunt es pot catalogar com a neoclàssic, ja que la tribuna queda rematada per una cornisa ampla, que té vuit impostes, igual nombre que les calces existents al damunt de l'esmentada cornisa.
A la segona planta, hi ha tres balcons, i, a la tercera, tres finestres tot plegat emmotllurat. A la quarta planta, tenim un cos central format per uns grans finestrals que estan emmarcats per unes coumnes i per unes enormes copes.
Hi ha una cornisa de força volada que té una serie d'impostes.
Aquest edifici pertany a l'estil monumentalista, nascut després de la guerra civil espanyola i que correspon a la coneguda i denominada arquitectura de la Segona República.

## Referències

* 1 2 3 4 5 «Ca Clols». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Bac del Coix

El Bac del Coix és una petita obaga del terme municipal de Monistrol de Calders, al Moianès.
Està situat a llevant del poble de Monistrol de Calders, al nord-est de la Daina i al sud-est de la Beresma, a la dreta de la riera de Sant Joan.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Antonio Pérez

Antonio Pérez és el nom dels següents personatges:
* Antonio Pérez González (n. Oviedo, 1990), jugador d'hoquei sobre patins espanyol
* Antonio Pérez Henares (n. Bujalaro, província de Guadalajara, 1953), escriptor i periodista espanyol
* Antonio Pérez del Hierro (Valdeconcha, Regne de Castella, 1540 - París, França, 1611), Secretari d'Estat de Felip II de Castella
* Antonio Pérez Maxo (Santo Domingo de Silos, 1562 — Tarragona, 1637), eclesiàstic catòlic, bisbe d'Urgell, copríncep d'Andorra, bisbe de Lleida i arquebisbe de Tarragona
* Antonio Pérez de la Mata (Castilfrío de la Sierra, Sòria, 1842 - Sòria, 1900), pedagog, filòsof i sacerdot espanyol
* Antonio Pérez Pérez (polític) (Benidorm, 1968) és un polític valencià.
* Antonio Pérez Pérez (editor) (Sigüenza, Guadalajara, 1934), col·leccionista d'art, editor, escriptor i artista, fundador de l'important Centro de Arte Contemporáneo Fundación Antonio Pérez de Cuenca.
* Antonio Pérez Pérez (productor) (n. Còrdova, 1954), productor de cinema espanyol, fundador de la productora Maestranza Films
* Antonio Pérez Olcina (Alacant, 1948 - 2007), sindicalista i polític valencià, diputat a les Corts Valencianes
* Antonio Pérez Olea (Madrid, 1923 - 2005), compositor de música espanyol
* Antonio Pérez Quijano, militar espanyol que va participar en la guerra civil espanyola
* Antonio Pérez Torreblanca (Villena, 1900 - Marroc, 1954), advocat, polític i periodista valencià, diputat a les Corts Valencianes durant la Segona República
# Teorema de Savitch

En teoria de la complexitat, el Teoremoa de Savitch, provat per Walter Savitch el 1970 dona la relació entre complexitats espacials deterministes i no deterministes. Diu que per cada funció $f\in \Omega (\log(n))$
   ${\displaystyle {\mathsf {NSPACE}}\left(f\left(n\right)\right)\subseteq {\mathsf {DSPACE}}\left(\left(f\left(n\right)\right)^{2}\right)}$
Dit d'altre manera, si una màquina de Turing no determinista pot resoldre un problema usant un espai f(n), una màquina de Turing ordinària (determinista) pot resoldre el mateix problema amb el quadrat del dit espai.

## Corol·laris del teorema

Es dedueixen importants corol·laris a partir del teorema:
* PSPACE = NPSPACE
** Se segueix directament del fet que el quadrat d'una funció polinòmica segueix sent una funció polinòmica. Es creu que no existeix una relació similar entre les classes polinòmiques P i NP, tot i que és encara una qüestió oberta.
* NL ⊆ L²
** Ja que ${\displaystyle {\mathsf {\color {Blue}L}}^{2}={\mathsf {DSPACE}}\left(\left(\log n\right)^{2}\right)}$

## Referències

* ↑ Sanjeev., Arora,. Computational complexity : a modern approach. Cambridge: Cambridge University Press, 2009. ISBN 9780521424264.
* ↑ Savitch, Walter J. «Relationships between nondeterministic and deterministic tape complexities». Journal of Computer and System Sciences, 4, 2, 01-04-1970, pàg. 177–192. DOI: 10.1016/s0022-0000(70)80006-x. ISSN: 0022-0000.